section_heading: Režim Leonida Kučme
paragraph_text: "Slučaj Gongadze" (slučaj ubijenog novinara iz 2000.) najvjerojatnije će se pokazati kao prijelomna točka u novijoj ukrajinskoj povijesti. Leonid Kučma 2004. objavljuje kako se više neće kandidirati na mjesto predsjednika. U novoj kampanji za predsjednika Ukrajine, u drugom krugu su se pojavila dva kandidata. Proruski orijentiran Viktor Janukovič, tadašnji premijer Vlade, kojeg podržavaju i dotadašnji predsjednik Kučma i vlast iz Moskve, i njegov glavni oponent Viktor Juščenko, koji Ukrajinu želi okrenuti Zapadu i pokušati odvesti u Europsku uniju.